Stórsigur Liverpool síðasti naglinn í kistu Silva ? Gylfi Þór þakkar Virgil van Dijk varnarmanni Liverpool fyrir leikinn í kvöld . AFP Topplið Liverpool lagði Everton að velli , 5 : 2 , í grannaslag liðanna í 15. umferð ensku úrvalsdeildarinnar í knattspyrnu og heldur 8 stiga forskoti sínu á Leicester . Ljóst er að hitinn í sæti Marco Silva , stjóra Everton , er orðinn gríðarlegur og ekki er ólíklegt að Liverpool hafi rekið síðasta naglann í kistu Portúgalans . Portúgalinn Marco Silva var brúnaþungur í leikslok . AFP Sex mörk í fyrri hálfleik Fyrri hálfleikur var gríðarlega skemmtilegur og sex mörk voru skoruð en það var Belginn Divock Origi sem óvænt var í byrjunarliði þeirra rauðklæddu sem kom Liverpool í 1 : 0 eftir sendingu frá Sadio Mané . Xherdan Shaqiri , sem einnig var óvænt í byrjunarliðinu kom Liverpool í 2 : 0 á 17. mínútu , einnig eftir stoðsendingu frá Mané en það var bakvörðurinn Trent Alexander-Arnold sem bjó raunar til geysimikið pláss fyrir Senegalann vinstra megin á vellinum áður en hann renndi knettinum á Shaqiri . Divock Origi átti frábæran leik fyrir Liverpool í kvöld og skoraði tvö mörk . AFP Everton-menn rönkuðu við sér eftir annað mark Liverpool og miðvörðurinn Michael Keane kom spennu í leikinn á ný er hann minnkaði muninn fjórum mínútum síðar með skoti af stuttu færi , 2 : 1 . Á 31. mínútu skoraði Divock Origi annað mark sitt og þriðja mark Liverpool eftir langa sendingu frá Dejan Lovren í hjarta varnar Liverpool . Króatinn valdi „ leið eitt “ á Origi sem tók snyrtilega við knettinum og afgreiddi boltann undir þverslána , 3 : 1 . Á 45. mínútu kom Mané Liverpool í 4 : 1 eftir skyndisókn liðsins . Mané hóf sóknina og kom knettinum á Alexander-Arnold í nokkuð erfiðri stöðu en sá síðarnefndi óð þá upp völlinn og gaf á endanum á Mané sem afgreiddi knöttinn snyrtilega . Divock Origi kom Liverpool í 1 : 0 á 6. mínútu . AFP Á annarri mínútu uppbótartíma kom Brasilíumaðurinn Richarlison Everton á ný inn í leikinn og minnkaði muninn í 4 : 2 eftir sendingu frá Bernard sem hafði 10 mínútum áður komið inn á sem varamaður . Þá , þ.e. á 35. mínútu , fór Silva , stjóri Everton , úr fimm manna vörn í fjögurra og varð Djibril Sidibé fyrir barðinu á þeim breytingum . Klaufar í síðari hálfleik Aðeins eitt mark var skorað í síðari hálfleik . Liverpool hélt boltanum töluvert meira en þeir bláklæddu og fátt var um opin færi þar til á síðustu fimm mínútunum . Sadio Mané brenndi af í tvígang einn á móti Jordan Pickford og undir lok leiks setti Moise Kean , varamaður Everton boltann fram hjá einn á moti Adrian sem varði mark Liverpool í fjarveru Alisson . Hollendingurinn Gini Wijnaldum skoraði síðasta mark Liverpool í leiknum á 90. mínútu leiksins eftir undirbúning frá Roberto Firmino , 5 : 2 , og þar við sat .